stanford-oval/wikipedia huggingface dataset:
פייר-מישל לאזוגה
קריירה בינלאומית

במרץ 2011 זומן לאזוגה לראשונה לסגל נבחרת גרמניה בכדורגל עד גיל 21, והשתתף במשחקי ידידות מול הנבחרות המקבילות של איטליה והולנד. לאזוגה זומן לסגל הגרמני לאליפות אירופה בכדורגל עד גיל 21 - 2013 שנערכה בישראל. לאזוגה פתח בהפסד הגרמני להולנד בשלב הבתים בתוצאה 3-2 והוחלף במחצית. במשחק השני של גרמניה בטורניר, בו הפסידה לספרד לאזוגה פתח בהרכב, והייתה זו הופעתו האחרונה בנבחרת הצעירה של גרמניה. לאחר הטורניר, לאזוגה לא היה עוד יכול לשחק בנבחרת זו מפאת גילו.
בפברואר 2014 זומן לאזוגה לסגל נבחרת גרמניה הבוגרת על ידי המאמן יואכים לב, למשחק ידידות מול נבחרת צ'ילה, אך נעדר ממנו לבסוף בגין פציעה.
חיים אישיים

אביו החורג של לאזוגה הוא שוער העבר אוליבר רק, שהתחתן עם קרסטין לאזוגה כאשר פייר היה בן שבע. קרסטין לאזוגה משמשת כיום כסוכנת של פייר לאזוגה. שני אחיו של לאזוגה משחקים כיום בקבוצות הנוער של הרטה ברלין. ללאזוגה אחות נוספת.
תארים

עם הרטה ברלין:
אליפות הבונדסליגה השנייה: 2010/11, 2012/13
פולינומי צ'בישב

T1, T2, T3, T4, T5
המונח פולינומי צ'בישב (על שם המתמטיקאי הרוסי פפנוטי צ'בישב) מתייחס לשתי סדרות של פולינומים בעלי מקדמים שלמים: פולינומי צ'בישב מהסוג הראשון  T_{0}(x),T_{1}(x),\ldots , ופולינומי צ'בישב מהסוג השני  U_{0}(x),U_{1}(x),\ldots , המקיימים כמה תכונות מתמטיות חשובות. לפי משפט שהוכיח צ'בישב, כל פולינום ממשי מתוקן  p(x) מקיים את האי-שוויון  \max _{-1\leq x\leq 1}|p(x)|\geq 2^{1-n}, והפולינומים  2^{1-n}T_{n}(x) הם היחידים שעבורם מתקבל שוויון.
ארבעת פולינומי צ'בישב מסוג ראשון הראשונים הם:
הגדרה ותכונות יסוד של פולינומי צ'בישב מהסוג הראשון

אפשר להגדיר את פולינומי צ'בישב לפי הנוסחה  T_{n}(\cos(\theta ))=\cos(n\theta ), שבגללה  T_{n}(x+x^{-1})=x^{n}+x^{-n} לכל  x. לפי נוסחאות טריגונומטריות ידועות, אפשר לתרגם הגדרה זו להגדרה רקורסיבית:
מכאן נובע שהמעלה של פולינום צ'בישב ה- n-י היא  n.
מן ההגדרה הטריגונומטרית נובעת הזהות
מן ההגדרה נובע כי
באינדוקציה (מעל המרוכבים) אפשר להוכיח את הנוסחה
ולקבל את הפונקציה היוצרת
מתקיים גם השוויון  T_{n}(x)=1+n^{2}(x-1)\prod _{k\,=\,1}^{n-1}\left(1+{\frac {x-1}{2\sin \!{\bigl (}{\frac {k\pi }{n}}{\bigr )}^{2}}}\right).
פולינומי צ'בישב  \{T_{n}\}_{n=0}^{\infty } מהווים מערכת אורתונורמלית שלמה במרחב המכפלה הפנימית המוגדר על ידי המכפלה הפנימית המשוקללת  \langle f_{1},f_{2}\rangle =\int \limits _{-1}^{1}{\frac {1}{\sqrt {1-x^{2}}}}f_{1}(x)f_{2}(x)dx.
הגדרה של פולינומי צ'בישב מהסוג השני

כמו לפולינומי צ'בישב מהסוג הראשון, גם לפולינומי צ'בישב מהסוג השני ישנן מספר הגדרות שקולות. ניתן להגדיר את סדרת פולינומים זו בעזרת נוסחא טריגונומטרית
 U_{n}(\cos \theta )\sin \theta =\sin {\big (}(n+1)\theta {\big )}
בנוסף, קיימת הנוסחת הנסיגה הבאה:
 {\begin{aligned}U_{0}(x)&=1\\U_{1}(x)&=2x\\U_{n+1}(x)&=2x\,U_{n}(x)-U_{n-1}(x).\end{aligned}}
אפשר לשים לב שנוסחאות הנסיגה של פולינומי צ'בישב מהסוג הראשון והשני זהות, למעט ההבדל ש 
 U_{1}(x)=2x ולאומת זאת,  T_{1}(x)=x.
השלכות לבניות גאומטריות

מכך שמעלת  T_{n} היא  n נובע כי  \cos(\theta ) פותר פולינום שמקדמיו שייכים לשדה  \mathbb {Q} [\cos(n\theta )], ובפרט הממד  {\bigl [}\mathbb {Q} [\cos(\theta )]:\mathbb {Q} [\cos(n\theta )]{\bigr ]}\leq n. אם בוחרים  \theta ={\frac {\pi }{2n}} מתקבל  T_{n}(\cos(\theta ))=0, ולעיתים קרובות  T_{n} הוא הפולינום המינימלי של  \cos \left({\frac {\pi }{2n}}\right).
ראו גם

מסנני צ'בישב
Chebfun
פיגוע גרזן

פיגוע גרזן הוא פיגוע טרור בנשק קר המבוצע באמצעות גרזן. כיתר הפיגועים בנשק קר גם פיגוע גרזן אינו מצריך הכנות מורכבות להשגת הנשק, ועשוי להתרחש ביוזמה אישית של מבצעו. מספר הנפגעים בפיגועים בנשק קר לרוב נמוך יחסית למספר הנפגעים בסוגי פיגועים אחרים, ובלא מעט מהמקרים נפגע אדם יחיד.
גרזינים היו נשק פופולרי לאורך רוב ההיסטוריה ובקרב תרבויות שונות, בלט השימוש בכלי זה בקרב הויקינגים. בימי הביניים חלה עלייה במעמדו של הגרזן, בעיקר עקב מחירו הזול, פשטות ההכנה ויכולתו להתמודד ביעילות יחסית למול יריבים העטויים שריונות כבדים. גרזינים נהפכו לנשק פופולרי גם בקרב מעמד האבירים ונודעו כנשק יעיל וקטלני. הגרזן, שהחל כנשק פופולרי בקרב הנורדים, נהפך לאחד מכלי הנשק הפופולריים בקרב הבריטים: הן בקרב האבירים הנורמניים והן בקרב אנשי הגבעות הסקוטיים. בסוף ימי הביניים ותחילת הרנסאנס, גדל השימוש בנשקי מוט דוגמת גרזן-חנית, האלברד ובארדיש, שהיו יעילים גם נגד שריוני הלוחות של התקופה.
עם המצאת הנשק החם ורובים יעילים דוגמת המוסקט, איבד הגרזן את מקומו בשדה הקרב, אך נשאר בשימוש ככלי עבודה.
אירועי טרור בולטים

ליל הקלשונים – פיגוע שהתרחש ב-14 בפברואר 1992, נרצחו שלושה חיילי צה"ל, במאהל באזור קיבוץ גלעד ברמות מנשה ב"שטח אש 105", בידי ערבים-ישראליים חברי התנועה האסלאמית מאזור ואדי עארה הסמוך. בפיגוע השתמשו המחבלים גם בגרזנים.
רצח ליאת גבאי – פיגוע שהתרחש ב-30 בנובמבר 1994, שבו נרצחה חיילת צה"ל בת 19, ליאת גבאי, בידי והיב עלי עבדאללה אבו אל רוב, מחבל פלסטיני איש חמאס במרכז העיר עפולה.
פיגוע הגרזן בבת עין – פיגוע שהתרחש ב-2 באפריל 2009, בפיגוע נרצח שלמה נתיב בן ה-13, בידי מוסא טיט – מחבל פלסטיני תושב ח'ירבת סאפא בן 26.
הפיגוע בבית הכנסת קהילת בני תורה – פיגוע שהתרחש ב-18 בנובמבר 2014 בבית כנסת בשכונת הר נוף בירושלים 2 מחבלים פלסטינים רצחו 6 מתפללים ושוטר ופצעו 7 נוספים. בפיגוע השתמשו המחבלים גם בגרזנים.
הפיגוע באלעד – פיגוע שהתרחש במוצאי יום העצמאות ה-74 למדינת ישראל, 5 במאי 2022 באמצעות 2 גרזנים. בפיגוע באלעד נרצחו שלושה בני אדם ונפצעו ארבעה, שלושה מהם באורח קשה. אחד מהפצועים מת מפצעיו כשמונה חודשים לאחר מכן.
הערות שוליים

↑  פוענח פיגוע הדקירה ביישוב בת-עין, באתר שירות הביטחון הכללי, ‏25 באפריל 2009
↑  הנרצח הרביעי בפיגוע הגרזנים: נפטר מפצעיו שמעון מעטוף שנפצע באלעד, באתר ערוץ 7, 2 בפברואר 2023
פורד קאנטרי סדאן
דורות

דור ראשון (דגם "Ford Country Sedan 79B", יוצר בין השנים 1952-1954)
דור שני (דגמי "Ford Country Sedan 79B/79D", יוצר בין השנים 1955-1956)
דור שלישי (דגם "Ford Country Sedan 79C" - יוצר בשנת 1957, דגם "Ford Country Sedan 79D" - יוצר בשנת 1958)
דור רביעי (דגמי "Ford Country Sedan 71E/71F", יוצר בשנת 1959)
דור חמישי (דגמי "Ford Country Sedan 71E/71F" - יוצר בשנת 1960, דגם "Ford Country Sedan 71" - יוצר בין השנים 1961-1962
דור שישי (1963-1964) (דגמי "Ford Country Sedan 71B/71C" - יוצר בשנת 1963, דגם "Ford Country Sedan 6th Generation Facelift" - יוצר בשנת 1964)
דור שביעי (דגם "Ford Country Sedan 7th Generation" - יוצר בין השנים 1966-1967, דגם "Ford 6+4 Country Sedan 7th Generation" יוצר בין השנים 1967-1968)
דור שמיני (דגם "Ford Country Sedan 8th Generation" יוצר בין השנים 1969-1974)
מאפיינים

מנוע בנזין (מנוע בעירה פנימית)
מנועים: 6 ו-V8 צילינדרים (מנועי פורד)
עד 9 מושבים
מהדור החמישי - אופציונלי היו המושבים האחוריים הפונים לצד, אשר יכול להיות מקופל למטה כדי ליצור משטח מטען עמיד. זמין לשימוש עם המושבים האחוריים הפונים לצד היה שולחן מתקפל עם לוח דמקה מגנטי משולב.
מאפיינים > "פורד קאנטרי סדאן" - מבנה דלת אחורית (יוצר משנת 1966)

לפני שנת 1961, כל דגמי פורד בתצורת סטיישן, ניצלו הרכבה דו כיוונית אחורית אשר נדרש מהמפעיל (נהג או נוסע) להרים את החלון האחורי, לנעול אותו למקום באמצעות תמיכה מכנית, ולאחר מכן להוריד את שער הזנב למטה כדי לגשת לתא האחורי.
עבור שנת הדגם של 1961, פורד שילבה מכלול אחורי, שכלל חלון אחסון עצמי, שניתן היה לגלגל אותו לשער באמצעות כננת בצד החיצוני של השער, או על ידי מנוע חשמלי מופעל על ידי המפתח או מתג פנימי. באמצעות אמצעי נעילה בטיחותי זה, נדרש החלון האחורי להיות נסוג לחלוטין לתוך השער לפני שניתן יהיה להורידו.
עם כניסתם של דגמי שנת 1966, כל דגמי פורד (בתצורת סטיישן) הציגו את שער הדלת המאפשרת את הדלת האחורית של הרכב לתפקד כמו הדלת האחורית המסורתית שניתן להוריד, או הדלת תפנה החוצה עבור גישה קלה יותר לאזור הישיבה.  שער הדלת התאפשר באמצעות שימוש בציר נייח מסורתי מימין, ושילוב של צירי לאורך הדלתות שמאלה, שנשאו את משקלו של השער כאשר פנה החוצה כאשר שימש כדלת.
תמונות

"פורד קאנטרי סדאן"  שנת 1953
"פורד קאנטרי סדאן"  שנת 1954
"פורד קאנטרי סדאן"  שנת 1956
"פורד קאנטרי סדאן"  שנת 1957
"פורד קאנטרי סדאן"  שנת 1958
"פורד קאנטרי סדאן"  שנת 1959
"פורד קאנטרי סדאן"  שנת 1959
"פורד קאנטרי סדאן"  שנת 1966
"פורד קאנטרי סדאן"  שנת 1967
"פורד קאנטרי סדאן"  שנת 1967
"פורד קאנטרי סדאן"  שנת 1972
ראו גם

פורד
לקריאה נוספת

"פורד קאנטרי סדאן"  - תמונות
הערות שוליים

↑  Flory, J. ”Kelly” (2008). American Cars, 1946–1959 Every Model Every Year
↑  Miller, Ray (1974). The Nifty Fifties Fords, an illustrated history of the 1950's Fords
↑  פורד קאנטרי סדאן - 7 דורות car.info/en-se/ford/country-sedan
↑  פורד קאנטרי סדאן שנת 1957 hagerty.com/apps/valuationtools/1957-ford-country_sedan
↑  The Auto Editors of Consumer Guide (2006). Encyclopedia of American Cars: A Comprehensive History of the American Automakers From 1930 to Today
פורד קאנטרי סדאן, שנת 1966 - ראו אופן פתיחת הדלת האחורית
פורד קאנטרי סדאן, שנת 1966 - ראו אופן פתיחת הדלת האחורית
פיגוע הדקירה בגן יבנה

| חלק מפיגועי טרור נגד ישראלים בישראל ובשטחים ב-2024 |
| --- | --- |
 תאריך:  31 במרץ 2024
 תאריך עברי:  כ"א באדר ב' ה'תשפ"ד
 מקום:   גן יבנה, ישראל ישראל
 מטרה:  יהודים
 סוג:  פיגוע דקירה
 הרוגים:  1
 פצועים:  2
 מבצע:  מואמן פאיז מחמוד חליל
 מספר מפגעים:  1
 מפגעים הרוגים:  1
 מניע:  טרור פלסטיני, טרור אסלאמי, שנאת יהודים
 
פיגוע הדקירה בגן יבנה היה פיגוע דקירה שערך מחבל פלסטיני ב-31 במרץ 2024, כ"א באדר ב' ה'תשפ"ד בסניף ארומה בקניון פרנדלי בגן יבנה. בפיגוע נרצח אזרח ישראלי ועוד שניים נפצעו באורח קשה.
הפיגוע

הפיגוע בוצע ב-31 במרץ 2024 בקניון בגן יבנה, על ידי המחבל מואמן פאיז מחמוד חליל בן 19 מחברון שהיה בעל היתר כניסה לישראל למטרות תעסוקה.
בשעה 22:50 החל המחבל לדקור בסכין תושב אשר התאמן בסוויפט, ולאחר מכן המחבל ניסה להיכנס לסניף ארומה אך הדלת החשמלית בסניף הייתה נעולה. לאחר מכן, המחבל התנפל על מתאמן אחר שסיים להתאמן והחל לדקור אותו, המחבל חזר אל הסוויפט ודקר צעיר נוסף במקום, הצעיר התעשת והדף אותו ויצא בריצה לכיוון המדרגות. הצעיר הגיע לרחבה המרכזית בקניון ופגש בשוטר וסייר עירוני שהגיעו למקום, הכווין אותם אל המחבל והשוטר ירה למוות במחבל.
המחבל, בעל היתר עבודה בעבר, ושוהה בלתי חוקי בעת הפיגוע, בן 19 מחמולת אל מסלאמה מדורא שהסתנן מפרצה בגדר הביטחון ושבעבר הועסק כפועל בנייה בגן יבנה, הגיע ליישוב בסיוע של שני בדואים מהפזורה עם שני סכינים.
חמישה ימים לאחר הפיגוע נפטר מפצעיו לידור לוי בן 34 תושב גן יבנה. איבריו של לוי, שהיה חתום על כרטיס אדי, הושתלו בגופם של 2 בני אדם לאחר מותו.
הערות שוליים

↑  יניר יגנה‏, 2 תושבי הפזורה בדרום נעצרו בחשד שסייעו למחבל שביצע את הפיגוע בגן יבנה, באתר וואלה, 1 באפריל 2024
↑  אור רביד, ‏נרצח בפיגוע בגן יבנה: מת מפצעיו לידור לוי, בן 34 שנדקר ופונה במצב אנוש, באתר ‏מאקו‏, 4 באפריל 2024
↑  מיטל יסעור בית-אור, הציל חיים גם לאחר מותו: לידור נרצח בפיגוע בגן יבנה וריאותיו הושתלו בגופו של לוחם שנפצע קשה בעזה, באתר ישראל היום, 7 באפריל 2024
פייר-לואי דיטש

| --- | --- |

 לידה:  17 במרץ 1808 דיז'ון, צרפת 
 פטירה:  20 בפברואר 1865 (בגיל 56) פריז, צרפת 
 מדינה:  צרפת 
 מקום קבורה:  בית הקברות של מונמארטר 
 השכלה:  הקונסרבטואר של פריז 
 פרסים והוקרה:  אביר בלגיון הכבוד 
 
פייר לואי דיטש (בצרפתית: Pierre-Louis-Philippe Dietsch, גם Dietch, Dietzch, Dietz; ‏17 במרץ 1808 – 20 בפברואר 1865) היה מלחין ומנצח צרפתי, הזכור אולי בעיקר הודות לאווה מריה, המופיע בקבצים רבים, שהוא עיבוד חופשי למדי מן המדריגל בשלושה קולות של יאקוב ארקאדלט, Nous voyons que les hommes.
ביוגרפיה > ילדות, נעורים ולימודים

דיטש נולד בדיז'ון. לדברי פרנסואה-ז'וזף פטי, דיטש היה נער מקהלה בקתדרלה של דיז'ון ומשנת 1822 למד במכון המלכותי למוזיקה קלאסית ודתית של אלכסנדר-אטיין שורון בפריז. ב-1830 נכנס דיטש לקונסרבטואר של פריז ולמד אצל אנטון רייכה. הוא למד נגינה בקונטרבס, שעליה קיבל פרס ראשון בוקנסרבטואר, וכן קונטרפונקט (אצל רייכה). בהמשך, כשנוסד האקול נידרמאייר (ממשיכו של מכון שורון) ב-1853, דיטש לימד שם הרמוניה, קונטרפונקט ופוגה, במשרה שבה החזיק עד מותו.
ביוגרפיה > קריירה

דיטש הלחין מוזיקה כנסייתית ואף אופרה, "Le Vaisseau fantôme, ou Le Maudit des mers" ("ספינת הרפאים, או המקוללים של הים"), שהוצגה לראשונה ב-9 בנובמבר 1842 באופרה הלאומית של פריז. הלברית מאת פול פושה וה. רוואל התבססה על "שודד הים" מאת וולטר סקוט
וכן על "ספינת הרפאים" של קפטן מרייאט ומקורות אחרים, אם ריכרד וגנר חשב שהיא מבוססת על עלילת ההולנדי המעופף שלו, שהוא אך זה מכר לאופרה של פריז. הדמיון בין האופרה שלו דיטש לזו של וגנר קלוש, אף כי טענתו של וגנר חוזרת ומושמעת לעיתים תכופות. ברליוז סבר, ש"ספינת הרפאים" קודרת מדי, אבל מבקרים אחרים נטו יותר לצד החיוב.
בשנת 1840,התמנה דיטש למנצח מקהלה במקהלה הלאומית של פריז בהמלצת רוסיני. הוא החליף את ז'יראר כמנצח האופרה בשנת 1860, אך לא הצליח להימנע מהתנגשויות עם גדולי המלחינים של זמנו: וגנר האשים אותו בכישלון הצגת הבכורה של טנהויזר באופרה של פריז ב-1861 (אולי שלא בצדק, כיון שווגנר היה מעורב במידה רבה ב-164 החזרות) וב-1863 התפטר דיטש על רקע סכסוך עם ג'וזפה ורדי בעיצומן של החזרות על ערבית סיציליאנית.
דיטש מת בפריז בגיל 56.
ביוגרפיה > "אווה מריה" המיוחסת לארקאדלט

יצירתו הנדעת ביותר של דיטש היא אולי ה"אווה מריה" שהציג בשנת 1842 וייחס למלחין תקופת הרנסאנס הפרנקו-פלמי יאקוב ארקאדלט. דיטש הציג את היצירה כתגלית של "אווה מריה" לארבעה קולות מאת ארקאדלט, כשלמעשה היה זה עיבוד של דיטש עצמו לשאנסון בשלושה קולות של ארקאדלט, Nous" voyons que les hommes". היצירה הייתה פופולרית, והובילה לעיבוד לפסנתר סולו בשם, שאנסון ד'ארקאדלט "אווה מריה"' מאת פרנץ ליסט, שיצא לאור ב-1865, והוא מקור ישיר לנושא הראשי של המאסטוזו בסימפוניה השלישית של קאמי סן-סאנס, "סימפוניית העוגב", שיצאה לאור ב-1886. הנושא הזה הוא מן הקלים ביותר לזיהוי באחת היצירות המוכרות ביותר של סן-סאנס במוזיקה פופולרית. אף על פי כן, סן-סאנס מתח ביקורת על היצירה עצמה, במכתב שהודפס ב"מנצח המקהלה הקתולית".
... הפרוזודיה הפגומה הביאה אותי תמיד לידי ספק באותנטיות של היצירה, משום שיצירות עתיקות כתובות תמיד בשלמות מנקודת ראות של פרוזודיה. משום כך נדהמתי לשמוע מדיטש ... שהוא עצמו היה המלחין של ה"אווה מריה" המהוללת וכי תהילתה נובעת ממעשה רמיה.
ביוגרפיה > הקלטות

"ספינת הרפאים" הוקלטה בביצוע "נגני הלובר", גרנובל, בניצוח מארק מינקובסקי.
הערות שוליים

↑  בלייר סנדרסון, אתר אולמיוזיק, ביוגרפיה של פייר לואיז פיליפ דיטש
↑  ג'יין ג'ונס, "הסימפוניה לעוגב" של סן-סאנס, יצירה שאין דומה לה
| --- | --- |
בקרת זהויות :  NLI: 987007440373905171  PLWABN: 9810552145605606  BNE: XX865848  BnF: cb13487878r (data)  GND: 102419965  ISNI: 0000 0001 1764 7511  LCCN: no2014052899  Léonore: 117349  MusicBrainz: e4740d69-83e1-4d65-88c3-d78af513ddb2  NTA: 154841536  RERO: 02-A017589853  SNAC: w6nc6vvb  SUDOC: 031991831  VIAF: 56762947   WorldCat (עם VIAF): 56762947
פורד CX

| --- | --- |

Ford CX
 מאפיינים כלליים
 יצרן:  פורד
 שנות ייצור:  1935–1937
 הרכבה:  בריטניה בריטניה
 מרכב:  סדאן, 4 דלתות
 מפרט טכני
 מנוע:  4 צילינדרים, 1,172 סמ"ק המפיק 3 כ"ס (מנוע פורד סוג "Ford Sidevalve engine")
 הילוכים:  תמסורת ידנית - 3 מהירויות
פורד CX (באנגלית: Ford CX) היא מכונית משפחתית מתוצרת חברת "פורד בריטניה" חברת בת של קונצרן פורד, בין השנים 1935–1937.
יוצרו  96,553 יחידות.
הדלתות הקדמיות נפתחו בניגוד לכיוון התנועה ("דלתות התאבדות").
תצורות

4 דלתות
2 דלתות
דרגות גימור

בסיסי
De Luxe
ראו גם

פורד
הערות שוליים

↑  פורד CX מפרט טכני כולל תרשים מנועsmallfordspares.co.uk/vehicles/ford-model-20-c-cx-1934-to-1937
↑  פורד CX - תצורותa1autotransport.com/ford-cx
↑  פורד CXcarandclassic.co.uk/list/21/cx
https://www.ntsnow.com/
פרנסואה גאסטון דה לוי

פרנסואה גאסטון דה לוי (בצרפתית: François Gaston de Lévis;‏ 20 באוגוסט 1719 - 20 בנובמבר 1787), איש צבא צרפתי. נודע באמרותיו השנונות שאותן כתב מתוך ניסיונו האישי כמפקד צבא וכאיש אצולה.
פרנסואה גאסטון דה לוי
דה לוי נולד ליד העיר לימו בחבל לנגדוק-רוסיון שבדרום צרפת, למשפחת אצולה עתיקה. כבר בהיותו בן 14 שנה התגייס לצבא הצרפתי. השתתף בקרבות מלחמת הירושה האוסטרית (1740–1748) שבהם לחמה צרפת לצד פרוסיה נגד אוסטריה. ב-1741 שירת בחיל המשלוח הצרפתי שפלש לבוהמיה, וב-1742 השתתף בהגנה על פראג. בין השנים 1743–1745 לחם באלזס העליונה באזור הנהר ריין. הוא הצטיין בגבורתו בכל הקרבות בהם לקח חלק.
דה לוי לחם במלחמת שבע השנים (1756–1763) נגד הבריטים בקנדה. הוא הגיע לשם כסגנו של המרקיז דה מונקאלם שנתמנה על ידי המלך לואי החמישה עשר למפקד מבצר טיקונדרוגה שעל אגם שמפלן (כיום בצפון מדינת ניו יורק בארצות הברית). ב-1758 השתתף בקרב טיקונדרוגה וב-1759, אחרי שהמרקיז דה מונקאלם נהרג בקרב על קוויבק, נתמנה דה לוי למפקד הכוחות הצרפתים בצפון אמריקה. ב-28 באפריל 1760 נחל ניצחון על הבריטים בקרב סנט פואה, אך לא הצליח לכבוש מידיהם את קוויבק סיטי. הוא נסוג למונטריאול, אך בספטמבר של אותה שנה, משלא הגיעה עזרה נאלץ להיכנע.
ב-1761 דה לוי שב לצרפת. ב-1766 נתמנה למושל הפרובינציה ארטואה שבצפון צרפת. הוא קיבל מידי המלך לואי החמישה עשר את התואר דוכס דה לוי, וזכה בקצבה שנתית גדולה. ב-1780 נתמנה למושל העיר אראס שהייתה בירת הפרובינציה ארטואה.
פרנסואה גאסטון דה לוי נפטר באראס ב-1787. ב-1794, אלמנתו ושלוש בנותיו הוצאו להורג באמצעות גיליוטינה במהפכה הצרפתית. ב-1816 בנו, פייר מארק גאסטון דה לוי, נבחר לחבר האקדמיה הצרפתית.
| --- | --- |
בקרת זהויות :  BnF: cb14959957x (data)  GND: 138399182  ISNI: 0000 0001 1774 2017  LCCN: nb2014018652  SUDOC: 148958478  VcBA: 495/303853  VIAF: 89945699   WorldCat (עם VIAF): 89945699
פיט פלטהאוזן

פיט הוברטוס פלטהאוזן (בהולנדית: Piet Hubertus Velthuizen; נולד ב-3 בנובמבר 1986) הוא כדורגלן עבר הולנדי ששיחק בעמדת השוער.
קריירה

פלטהאוזן ערך את הופעת הבכורה שלו בוויטסה ארנהם ב-31 בדצמבר 2006 בתיקו 2-2 נגד ווילם II. אחרי עונה על הספסל, בעונת 2007/2008 הפך לשוער הראשון של הקבוצה וגילה בה יכולת טובה שהובילה להארכת חוזהו עד לשנת 2011. בקיץ 2010 הצטרף להרקולס, העולה החדשה לליגת העל הספרדית ל-3 שנים, בה שימש כשוער שני ושיחק במדיה 3 משחקי ליגה בלבד.
אחרי עונה אחת חזר לוויטסה. במהלך עונת 2014/2015 איבד פלטהאוזן את מקומו בהרכב לאלוי רום הצעיר עקב פציעות חוזרות. במהלך קיץ 2016 חתם בהפועל חיפה.
בקיץ 2017 חתם באומוניה ניקוסיה מליגת העל הקפריסאית.
באוגוסט 2018 פלטהאוזן חתם באלקמאר.
ב-10 בפברואר 2020, פלטהאוזן חתם בטלסטאר ספורטקלאב.
ב-26 בפברואר 2021 חתם בפורטונה סיטארד עד לסוף העונה.
ב-21 במרץ 2008 זומן לראשונה לסגל נבחרת הולנד לקראת משחק ידידות נגד אוסטריה. פלטהאוזן השתתף עם הנבחרת באולימפיאדת בייג'ינג בה שימש בתור שוער שני עבור קנת' ורמר. ב-5 בספטמבר 2009 ערך את הופעת הבכורה שלו בנבחרת במשחק ידידות נגד יפן בו ניצחה הולנד 0–3.
פולינומי הרמיט

פולינומי הרמיט, על שמו של המתמטיקאי שארל הרמיט, הם סדרה (אינסופית) של פולינומים אורתוגונליים רציפים המשמש בעיקר בפיזיקה (פתרון לאוסצילטור הרמוני קוונטי ופתרון משוואת הגלים עבור אלומת לייזר) ובקומבינטוריקה.
מבחינה מתמטית, הפולינומים הם פתרונות למשוואה הדיפרנציאלית  \ {d^{2}y \over dx^{2}}-2x{dy \over dx}+2ny=0 עבור תחום ההגדרה  \ -\infty \leq x\leq \infty ,
והם מוגדרים באופן הבא:
 \ H_{n}(x)={(-1)^{n}}{e^{x^{2}}}{d^{n} \over dx^{n}}{e^{-x^{2}}}
לכאורה פונקציית בסל מהווה פתרון למשוואות מסוג זה, אולם יש לשים לב כי המקדם  \ (bc)^{2} בהגדרתה שווה למספר שלילי.
חמשת פולינומי הרמיט הראשונים
שבעת פולינומי הרמיט הראשונים:
תכונות ומאפיינים > אורתוגונליות

קל לראות כי ניתן להציג את המשוואה הדיפרנציאלית שלעיל כאופרטור שטורם-ליוביל:  \ {d \over dx}[e^{-x^{2}}{dy \over dx}]={e^{-x^{2}}}2ny, ולכן על פי תורת שטורם ליוביל פולינומי הרמיט הם מערכת  אורתוגונלית:
 \int \limits _{-\infty }^{\infty }{H_{n}(x)H_{m}(x)e^{-x^{2}}dx}=\delta _{n,m}(x)A_{n}
כאשר  \ A_{n} נתון על ידי  \ A_{n}=\int \limits _{-\infty }^{\infty }{H_{n}^{2}(x)e^{-x^{2}}dx}={\sqrt {\pi }}2^{n}n!
בשל תכונת האורתוגונליות של הפולינומים, ניתן לפתח כל פונקציה לטור פונקציות על בסיסו:
\ f(x)=\sum \limits _{n=0}^{\infty }{C_{n}H_{n}(x)}
כאשר את המקדם  \ C_{n} ניתן לחשב על ידי  \ C_{n}=\int \limits _{-\infty }^{\infty }{f(x)H_{n}(x)e^{-x^{2}}dx}
תכונות ומאפיינים > פונקציה יוצרת

הפונקציה היוצרת, דהיינו פונקציה של שני משתנים ממנה ניתן ליצור את  \ H_{n}(x) על ידי  \ n גזירות היא
\ \Phi (x,h)=e^{2xh-h^{2}}=\sum \limits _{n=0}^{\infty }{H_{n}(x){h^{n} \over {n!}}}
כאשר כדי ליצור פולינום הרמיט מסדר  \ n, יש לגזור את הפונקציה היוצרת  \ n פעמים ולהציב  \ h=0.
תכונות ומאפיינים > יחסי רקורסיה

ניתן להגדיר את פולינום הרמיט מסדר  \ n באמצעות יחס הרקורסיה:
 \ H_{n+1}(x)=2xH_{n}(x)-2nH_{n-1}(x)
תכונות ומאפיינים > ביטוי מפורש

ניתן להציג את הפולינום גם על ידי הביטוי המפורש הבא (בעזרת שימוש בפונקציית הערך השלם):
תכונות ומאפיינים > הצגה אינטגרבילית

הצגה אינטגרבילית של פולינום הרמיט:
 \ H_{n}(x)={\sqrt {2n \over \pi }}\int \limits _{-\infty }^{\infty }{(x+it)^{n}e^{-t^{2}}dt}
שימושים

פולינומי הרמיט מופיעים באוסצילטור הרמוני קוונטי שם הפונקציות העצמיות הן
פיט פוסלתווייט

| --- | --- |

פיט פוסלתווייט (2004)
 לידה:  7 בפברואר 1946 ורינגטון, אנגליה, הממלכה המאוחדת 
 פטירה:  2 בינואר 2011 (בגיל 64) שרוסברי, הממלכה המאוחדת 
 שם לידה:  Peter William Postlethwaite 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  1975–2011 (כ־36 שנים) 
 מקום לימודים:  בית הספר למשחק בריסטול אולד ויק  אוניברסיטת סנט מרי 
 מספר צאצאים:  2 
 פרסים והוקרה:  קצין במסדר האימפריה הבריטית (2004) 
 פרופיל ב-IMDb
 
פיטר ויליאם "פיט" פוסלתווייט (באנגלית: Peter William "Pete" Postlethwaite; ‏7 בפברואר 1946 – 2 בינואר 2011) היה שחקן קולנוע אנגלי, היה מועמד לפרס אוסקר לשחקן המשנה הטוב ביותר לשנת 1993 על תפקידו בסרט "בשם האב".
ביוגרפיה

פוסלתווייט נולד בעיירה וורנינגטון, לנקשייר שבצפון אנגליה למרי ג'רלאדין ולוויליאם פוסלתווייט. הוא הצעיר מבין 3 בנים. פוסלתווייט למד הוראה בקולג' סט. מרי, ולאחר מכן לימד שם דרמה. בהמשך עבר ללמוד משחק ב"בית ספר לתיאטרון בריסטול אולד ויק". הוא חבר ותיק בקבוצת "הלהקה השייקספירית המלכותית".
פוסלתווייט החל את דרכו המקצועית בעולם המשחק בתיאטרון "Everyman" שבליברפול, שם הופיע לצד שחקנים כגון ביל ניי, ג'ונתן פרייס וג'ולי וולטרס, שהייתה בת-זוגו בסוף שנות ה-70. הוא התפרסם לראשונה כשהופיע בתפקיד משני בסרט השלישי בסדרת סרטי "הנוסע השמיני", בו גילם איש מודיעין בשם דייוויד.
בשנת 1993 היה פוסלתווייט מועמד לפרס אוסקר לשחקן המשנה הטוב ביותר על תפקידו בסרט "בשם האב" כשגילם את דמותו של ג'וזפה קונלון, אביו של גארי קונלון, צעיר מבלפסט (דניאל דיי לואיס) הנעצר ונכלא על לא עוול בכפו באשמת פיגוע של המחתרת האירית.
לאחר מכן השתתף בסרט הפשע "החשוד המיידי", בו גילם את מר קובאיאשי, עורך דינו ויד ימינו של הפושע האגדי קייזר סוזה.
ב-1996 שיחק פוסלתווייט בסרט ההרפתקאות "לב הדרקון", בו הופיע בתור נזיר בשם גילברט. באותה שנה שיחק בגרסה ההוליוודית למחזהו של ויליאם שייקספיר "רומיאו ויוליה", בה גילם את דמותו הספרותית של האב לאורנס, עוזרו ויועצו של רומיאו (לאונרדו די קפריו).
באותה שנה שיחק בסרט התזמורת (Brassed Off), כמנצח על תזמורת כורי פחם. הסרט מתאר עיירת כורים כ-10 שנים אחרי שביתת כורי הפחם באנגליה, כאשר הכורים איבדו כבר את רוח הלחימה שאפיינה אותם בזמן השביתה ומחכים, ללא התנגדות, לסגירת המכרה האחרון בעיירה.
ב-1997 הופיע פוסלתווייט ב"פארק היורה: העולם האבוד", סרט ההמשך של סטיבן ספילברג לסרט ההרפתקאות "פארק היורה". באותה שנה שיחק בסרט נוסף של ספילברג, הדרמה ההיסטורית "אמיסטאד", בה גילם את דמותו של מושל מדינת קונטיקט ויליאם הולבירד.
ב-1999 הופיע בסרט הדרמה "Lost for Words". בשנה שלאחר מכן השתתף בתפקיד ראשי בסדרת הפשע "The Sins", והשתתף בדרמת הפשע "שמיים אדומים" שביים ג'ון מקנזי ומדבר על העיתונאית ורוניקה גרין.
ב-2006 השתתף פוסלתווייט בשחזור לסרט האימה "אות משמיים".
ב-2010 שיחק בסרטו של כריסטופר נולאן "ההתחלה" בתור מוריס אביו הגוסס של רוברט פישר, היה מועמד לפרס באפט"א לשחקן המשנה הטוב ביותר על תפקידו בתור בוס הפשע פרג'י בסרטו של בן אפלק "גנב עירוני".
חיים אישיים

פוסלתווייט היה בזוגיות עם ז'קלין "ז'קי" מוריש, מפיקה לשעבר בערוץ ה-BBC משנת 1987 ובשנת 2003 השניים נישאו. יש להם שני ילדים, ויליאם ג'ון "בילי" (1989); ולילי קתלין (1996).
"הוא נפטר ב-3 בינואר 2011 בגיל 64 ממחלת סרטן האשכים בה נאבק מספר שנים.
פסטיבל פיוז'ן

| --- | --- |
 
 סוג:  פסטיבל מוזיקה
 מדינה:  גרמניה גרמניה
 מיקום:  מקלנבורגישה זיינפלאטה 
 מועדים
 תאריכי פעילות:  1997–הווה (כ־27 שנים) 
 קואורדינטות:  53°18′28″N 12°44′08″E﻿ / ﻿53.3078°N 12.7356°E﻿ / 53.3078; 12.7356
 www.fusion-festival.de
  (למפת מקלנבורג-מערב פומרניה מוגדלת) שוורין רוסטוק נויברנדנבורג שטרלזונד גרייפסוואלד ויסמר גיסטרו נוישטרליץ ווארן פרכים ברנדנבורג סקסוניה התחתונה  שלזוויג הולשטיין  פו. הים הבלטי דנמרקפסטיבל פיוז'ן(למפת מקלנבורג-מערב פומרניה רגילה) שוורין רוסטוק נויברנדנבורג שטרלזונד גרייפסוואלד ויסמר גיסטרו נוישטרליץ ווארן פרכים ברנדנבורג סקסוניה התחתונה  שלזוויג הולשטיין  פו. הים הבלטי דנמרקפסטיבל פיוז'ן
 
פסטיבל הפיוז'ן הוא פסטיבל מוזיקה ואומנויות בעל אופי תרבותי נגדי. הוא מתקיים בשדה תעופה צבאי לשעבר בשם מוריץ איירפארק (אנ') בלארץ (אנ'), במקלנבורג-מערב פומרניה, בצפון מזרח גרמניה. שם הפסטיבל מתואר לעיתים קרובות באותיות אותיות קיריליות בשם  Фузион, אך מבוטא כמו המילה האנגלית fusion [הגייה: 'fjuʒən]. את הפסטיבל השנתי יזמו חברי הארגון הקולטורקוסמוס בשנת 1997. הפסטיבל נמשך ארבעה עד שישה ימים, בדרך כלל בסוף יוני. בשנת 2016 התקיים אירוע פסטיבל פיוז'ן מ-3 ביוני עד 29 ביולי, ואשר משך אליו כ-70,000 משתתפים. אירוע זה שווה בגודלו לפסטיבל ברנינג מן בשנת 2015.
סגנונות מוזיקליים שונים מיוצגים בפסטיבל, אך הליין אפ לא מפורסם לפני כן. בפסטיבל יש נוכחות בעיקר למוזיקה אלקטרונית, אך אין הגבלה סגנונית, ומשתתפי הפסטיבל עשויים להביא כלים משלהם. הפסטיבל מקיים גם פסטיבל קולנוע. המשתתפים יכולים להביא מייצגי אמנות משלהם ולהופיע בתלבושות אמנותיות. רק אוכל צמחוני נמכר בשטח הפסטיבל.
הפסטיבל מייצר אזור אוטונומי זמני וסביבה טרנספורמטיבית. בשל יחסו האוונגרדיסטי ומגוון האמנות, תואר פסטיבל הפיוז'ן כפסטיבל "ברנינג מן האירופאי".